text: Mange drømmer om karriereskift
  06 februar 2015 kl. 06.20
  Mange drømmer om et helt nyt arbejdsliv. Næsten hver anden af os har nemlig lyst til at skifte karrieren ud med en ny. Det viser en måling.
  Men for de fleste bliver det ved drømmen. For i løbet af finanskrisen er jobmobiliteten faldet, viser tal fra Danmarks Statistik. Lillian Thomsen fra Holsted er en af de få, der blev træt af at drømme. Hun har arbejdet 19 år i Danske Bank, men for to måneder siden overtog hun en sundhedsklinik.
  Nu arbejder hun med krop og sundhed. Noget helt andet end da hun sad bag skranken i banken. Hun fortryder absolut ikke, at hun tog springet, selvom det var med en del uro i maven og en masse bekymringer.
  Du kan møde Lillian Thomsen og høre mere om hendes skift fra bank til sundhedsklinik i Nyhederne kl 19.30.
  Naboer på TV SYD + besøger Holsted i dag kl 15 og 19.55.
  